**Ajdovščina 2.3.2021**

**Spoštovani !**

Opažamo, da v zadnjem času prihaja do več nenapovedanih obiskov izven terminov, kot smo jih določili. Prav tako pri določenih obiskovalcih opažamo, da se ne držijo protokola obiska in ne uporabljajo pravilno zaščitne opreme.

Epidemiološka slika v državi in tudi naši občini še vedno ni dobra. Zato vas naprošamo, da se držite **terminov obiska od ponedeljka do petka**:

**dopoldan : 9:00 in 11:00 uro**

**popoldan :14:00 in 17:00 uro**

**To velja za obiske stanovalcev, ki so preboleli okužbo, ali so bili cepljeni proti COVID-19**. **Za stanovalce, ki niso preboleli COVID-19 in obiske izven določenih terminov pa se je potrebno najaviti** v socialni službi na številko 05 36 59 830 vsak delovnik med 12 in 13 uro.

Prav tako vas naprošamo, da se držite sprejetega protokola obiska. Vsi obiskovalci se morajo obvezno **javiti na recepciji ob prihodu in odhodu**. Na obisk naj pride le **1 zdrava oseba in le ožji družinski člani**. Obiski mladoletnih otrok niso dovoljeni. Prosimo, da se ob obisku zadržujete le pri svojem svojcu, zunaj pred domom ali v njegovi sobi. Nikakor ni zaželeno, da se sprehajate po domskih prostorih ( oddelčne kuhinje, avla…).

Obiskovalci morajo ves čas obiska **nositi zaščitno masko, si temeljito razkužiti roke ter na recepciji izpolniti posebno izjavo**.

Še vedno se lahko naročite tudi na video-klice in sicer na elektronski naslov **domajdovscina@gmail.com** ali telefonsko številko **05 36 59 830** vsak delovnik med 12 in 13 uro.

**Vsem obiskovalcem, ki se dosledno držite prejetega protokola obiska pa se zahvaljujemo.**

V upanju, da se boste v čim večji meri držali vseh sprejeti priporočil in ukrepov za preprečevanje prenosa virusa SARS-CoV-2 vas lepo pozdravljamo in se vam zahvaljujemo za potrpežljivost in razumevanje.

DSO Ajdovščina